ตรงปลายโคนอวัยวะเพศชายผมมีสีขาวๆเกาะกันเป็นกลุ่มเลยครับเหมือนเชื้อราเวลาเอาสบู่ล้างก็ไม่ออกแต่ไม่มีอาการคันและไม่มีกลิ่นเหม็นอะไรเลยครับแล้วเป็นมาหลายเดือนแล้วด้วยอยากทราบผมควรทำยังไงดี
สวัสดีค่ะอาการที่มีรอยสีขาวๆเกาะเป็นกลุ่มตรงโคนอวัยวะเพศชายนั้น อาจจะเกิดจาก คราบขี้ไคลที่หมักหมมที่อวัยะเพศ ยิ่งถ้าไม่ได้ขลิบหนังหุ้มปลายหรือทำความสะอาดอวัยวะเพศอย่างถูกวิธี ก็อาจมีคราบดังกล่าวสะสมได้มาก สาเหตุอื่นๆที่เป็นไปได้เช่นการติดเชื้อไวรัส แบคทีเรีย เชื้อรา หรือมีการเสียดสีมากที่อวัยวะเพศ หรือเป็นโรคผิวหนังอื่นๆเช่นด่างขาว โรคผื่นผิวหนังอักเสบแล้วกลายเป็นรอยขาวที่อวัยวะเพศก็ได้จากที่กล่าวมา ยังบอกไม่ได้ชัดเจนว่าเป็นการติดเชื้อราหรือไม่ หากกยังมีคราบขาวออกมามาก แดงและคันที่บริเวณอวัยวะเพศ ควรพบแพทย์เพื่อตรวจเพิ่มเติม โดยอาจต้องมีการขูดนำตัวอย่างจากตรงรอยขาวๆไปตรวจเพื่มเติมต่อไปในเบื้องต้น ควรทำความสะอาดอวัยวะเพศชายให้ดี ควรล้างอวัยวะเพศด้วยน้ำเปล่าสะอาดหรือน้ำสบู่สูตรอ่อน ๆ โดยเฉพาะบริเวณหนังหุ้มปลายองคชาต แต่ควรหลีกเลี่ยงการขัดหรือถูอย่างแรง เพราะอาจทำให้เกิดการระคายเคืองได้